Document ID: 31999R1476

ΚΑΝΟΝΙΣΜΟΣ (ΕΚ) αριθ. 1476/1999 ΤΗΣ ΕΠΙΤΡΟΠΗΣ
της 6ης Ιουλίου 1999
για την τροποποίηση του κανονισμού (ΕΚ) αριθ. 338/97 του Συμβουλίου όσον αφορά στην προστασία των ειδών άγριας πανίδας και χλωρίδας με τον έλεγχο του εμπορίου τους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους(1), όπως τροποποιήθηκε τελευταία από τον κανονισμό της Επιτροπής (ΕΚ) αριθ. 2214/98(2), και ιδίως το άρθρο 19 παράγραφος 3,
Εκτιμώντας:
(1) ότι πραγματοποιήθηκαν τροποποιήσεις στο προσάρτημα ΙΙΙ της σύμβασης για το διεθνές εμπόριο απειλούμενων ειδών άγριας πανίδας και χλωρίδας· ότι, κατά συνέπεια, το παράρτημα Γ του κανονισμού (ΕΚ) αριθ. 338/97 θα πρέπει να τροποποιηθεί δεόντως προκειμένου να ενσωματωθούν οι αλλαγές αυτές·
(2) ότι επιβάλλεται να πραγματοποιηθούν ορισμένες προασαρμογές στις "Σημειώσεις για την ερμηνεία των παραρτημάτων Α, Β, Γ και Δ" του κανονισμού (ΕΚ) αριθ. 338/97·
(3) ότι τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής για την εμπορία των ειδών άγριας πανίδας και χλωρίδας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 338/97 τροποποιείται ως εξής:
1. Οι "Σημειώσεις για την ερμηνεία των παραρτημάτων Α, Β, Γ και Δ" τροποποιούνται ως εξής:
α) η παράγραφος 12 αντικαθίσταται από το ακόλουθο κείμενο: "12. Το σύμβολο (ΙΙΙ) μετά την ονομασία του είδους ή της ανώτερης ταξινομικής κατηγορίας δηλώνει ότι αυτά περιλαμβάνονται στο προσάρτημα ΙΙΙ της σύμβασης. Στην περίπτωση αυτή η χώρα για λογαριασμό της οποίας το είδος ή η ανώτερη ταξινομική κατηγορία περιλαμβάνονται στο προσάρτημα ΙΙΙ αναφέρεται επίσης με κωδικό δύο γραμμάτων ως εξής: BO (Βολιβία), BR (Βραζιλία), BW (Μποτσουάνα), CA (Καναδάς), CO (Κολομβία), CR (Κόστα Ρίκα), GH (Γκάνα), GT (Γουατεμάλα), HN (Ονδούρα), IN (Ινδία), MX (Μεξικό), MY (Μαλαισία), MU (Άγιος Μαυρίκιος), NP (Νεπάλ), TN (Τυνησία), UY (Ουρουγουάη)."
β) στο τέλος της παραγράφου 15 προστίθεται το ακόλουθο σχόλιο: "+ 219 πληθυσμός του είδους στο Μεξικό"·
2. Στο παράρτημα Γ η καταχώρηση:
ΘΕΣΗ ΠΙΝΑΚΑ ",
αντικαθίσταται από την καταχώρηση:
ΘΕΣΗ ΠΙΝΑΚΑ ".
Άρθρο 2
Ο παρών κανονισμός τίθεται να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Τίθεται σε εφαρμογή από της 29ης Απριλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Ιουλίου 1999.

Labels: 3
20